18.4.2023.
LV
Eiropas Savienības Oficiālais Vēstnesis
ix)
sugas īpatņi ir jāizmanto tiesībaizsardzības nolūkos vai tiesvedībā;
x)
nebrīvē dzimušu un augušu tīģeru daļas un atvasinājumi tiek pārvietoti, ja:
C 135/7
— ar konkrēto īpatni apmainās respektablas iestādes (piemēram, muzeji), veicot kultūras vai mākslas priekšmetu godīgu apmaiņu; vai — attiecīgās dalībvalsts uzraudzības iestāde ir pārliecinājusies, ka īpatnis ir atzīts par mākslas priekšmetu, un ir droša, ka tā mākslinieciskā vērtība garantē, ka tas netiks izmantots citiem mērķiem; vai — īpatnis ir paredzēts pētniecībai vai izglītošanai, kuras mērķis ir sugu pasargāt vai saglabāt.
Ja, ņemot vērā piesardzības principu un tiesību aktu mērķus, rodas šaubas vai zinātniska nenoteiktība, dalībvalstis vienmēr drīkst izmantot savu rīcības brīvību, lai atteiktu sertifikāta izdošanu.
Ja saskaņā ar kādas ES dalībvalsts tiesību aktiem šīs valsts iestādēm nav atļauts izmantot Regulas (EK) Nr. 338/97 8. panta 3. punktā minēto rīcības brīvību un noraidīt pieteikumus uz sertifikātiem ES iekšējai komerctirdz­ niecībai ar nebrīvē dzimušiem un augušiem dzīviem tīģeriem, to daļām un atvasinājumiem, ja ir izpildīti Regulas (EK) Nr. 338/97 8. panta 3. punkta nosacījumi un ja īpatņus tirgo Eiropas Savienībā nekomerciālos nolūkos, dalībvalsts CITES uzraudzības iestādei būtu jāizmanto uz risku balstīta pieeja un jānodrošina maksimāli rūpīgas pārbaudes, apstrādājot pieteikumus ES iekšējās tirdzniecības sertifikātu saņemšanai.
Saskaņā ar Komisijas Regulas (EK) Nr. 865/2006 66. pantu pirms ES iekšējās tirdzniecības sertifikāta izdošanas dzīvais īpatnis ir individuāli jāmarķē.
Dzīvu tīģeru marķēšanai kā galveno metodi ieteicams izmantot marķēšanu ar mikročipu.
Dalībvalstīm vajadzētu apsvērt iespēju izmantot divu dažādu identifikācijas vai marķēšanas metožu kombināciju, attiecīgā gadījumā arī individuālo DNS profilēšanu.
Sertifikātā būtu jāsniedz pietiekami detalizēts attiecīgā dzīvā īpatņa un/vai attiecīgo īpatņa daļu un atvasinājumu apraksts, lai nodrošinātu, ka sertifikātu var izmantot tikai attiecībā uz konkrēto īpatni un ka to nevar izmantot citu nelikumīgi iegūtu īpatņu legalizācijai.
Sertifikāti ES iekšējai tirdzniecībai būtu jāizdod tikai noteiktiem darījumiem, pieļaujot tikai vienu darījumu uz katru sertifikātu, lai nodrošinātu, ka sertifikāts ir derīgs tikai tad, ja to izmanto šā sertifikāta 1. ailē norādītais turētājs.
Šā ieteikuma pamatā ir Regulas (EK) Nr. 865/2006 11. panta 3. punkta otrā daļa, kurā dalībvalstīm ir atļauts izdot noteikta darījuma sertifikātus, ja tiek uzskatīts, ka ir citi ar sugu saglabāšanu saistīti faktori, kā minēts šā dokumenta 1. iedaļas a) punktā, kuru dēļ noteiktu īpatņu sertifikātu izdošana nav vēlama.
c) Papildu ieteikums, kas jāapsver dalībvalstīm Ieteicams, lai dalībvalstu CITES uzraudzības iestādes apkopotu un uzturētu reģistrus par to, cik tīģeru tiek turēts visās valsts teritorijā esošajās nebrīvās turēšanas novietnēs, citstarp licencētās zooloģiskajās iestādēs, patvērumos / glābšanas centros, cirkos un ceļojošās izstādēs, kā arī attiecīgā gadījumā citos privātos objektos.
Vajadzētu noteikt, ka visiem objektiem ir pienākums iesniegt sīku informāciju par jebkādām izmaiņām savos krājumos, lai iestāžu rīcībā būtu jaunākā informācija.
Lai īstenotu šo pasākumu, ES dalībvalstīm būtu regulāri jāveic inventarizācija visos savas valsts objektos, kuros tiek turēti tīģeri, un būtu jāsadarbojas ar attiecīgajām organizācijām, piemēram, ar Eiropas Zooloģisko dārzu un akvāriju asociāciju, lai apgūtu paraugpraksi šādu inventarizācijas pasākumu izstrādē.
Uzraudzības iestādēm šie dati būtu jādara pieejami visām attiecīgajām iestādēm.